b'\n_START_ARTICLE_\nKristijan Janc\n_START_SECTION_\nOkoli\xc5\xa1\xc4\x8dine smrti\n_START_PARAGRAPH_\nKot sevni\xc5\xa1ki \xc5\xbeupan je 3. julija 2008 organiziral Zadnji spust po Savi s kanuji od Sevnice do Brestanice, na katerega je povabil predstavnike sevni\xc5\xa1kih krajevnih skupnosti, ob\xc4\x8dine Kr\xc5\xa1ko ter lokalne politike in gospodarstvenike. Pri \xc5\xa1e nezgrajeni hidroelektrarni Blanca se je dvema od \xc5\xa1tirih kanujev pripetila nesre\xc4\x8da, v kateri je utonilo 13 ljudi, med njimi tudi Kristijan Janc. \xc5\xbdena Ana Janc je kot edina iz teh dveh kanujev nesre\xc4\x8do pre\xc5\xbeivela. Po re\xc5\xa1itvi so jo prepeljali v celjsko bolni\xc5\xa1ico, od koder so je kmalu odpustili._NEWLINE_Kristijan Janc je bil pokopan 8. julija 2008 (na svoj 48 rojstni dan) na pokopali\xc5\xa1\xc4\x8du v Studencu. Ta dan je vlada razglasila tudi za dan \xc5\xbealovanja za \xc5\xbertvami tragi\xc4\x8dnega spusta po Savi.'